
Nr.  3904   din    10 .04.2023 

                                                        Referat de aprobare 

        Prezentul referat de aprobare are la bază prevederile art.6 alin(3) si art.30 alin(1) si (2) din Legea nr.24/2000, privind normele de tehnică legislativă pentru elaborarea actelor normative, republicată, cu modificarile și completările ulterioare, reprezentând instrumentul de prezentare și motivare a proiectului privind aprobarea scoaterii din funcţiune şi trecerea din domeniul public în domeniul privat al Municipiului Marghita a unor bunuri –mijloace fixe din gestiunea Stadion Marghita si Castel apă -cimitir 
       Prin Hotărârea Consiliului Local nr. 75 din 23.04.2021 s-a aprobat predarea  amplasamentului şi asigurarea condiţiilor în vederea executării obiectivului de investiţii Proiect tip - „Construire bază sportivă TIP 1, str. Petőfi Sándor,  municipiul Marghita, județul Bihor”, cu obligaţia eliberării terenului de construcţiile vechiului stadion . Pentru aceasta a fost aprobată Hotărârea Consiliului Local nr. 87 din 25 mai 2021 privind aprobarea scoaterii din funcţiune şi trecerea din domeniul public în domeniul privat al municipiului Marghita a unor bunuri –mijloace fixe din gestiunea Stadion Marghita si s-a emis Autorizaţia de desfinţare nr. 36 din 3.09.2021. Au ramas însă o serie de mijloace fixe  înscrise în evindenţele contabile ( conducte, drum ) care s-au dezafectat si  pentru  a căror scoatere din funcţiune  este necesară hotărârea de consiliu pentru trecerea din domeniul public în domeniul privat al localităţii, pentru a putea fi valorificate sau casate, după caz. 

       Aceeasi situaţie se prezintă si la fisa mijlocului fix Castel apă –cimitir pentru care s-a emis autorizatia de desfinţare nr. 41 din 11.10.2021 pentru demolarea turn de apă, sală de pompe –C1 si Laborator –C2

       Astfel, potrivit  Ordonanţei de Urgenţă a Guvernului nr. 112/2000, pentru reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ-teritoriale, aprobată prin  Legea nr.  246/2001,  la art. 1  şi 2 se prevede: 

“ Activele corporale care alcătuiesc domeniul public al statului sau al unităţilor administrativ-teritoriale de natura mijloacelor fixe, cu durata normală de utilizare consumată sau neconsumata, a căror menţinere în funcţiune nu se mai justifica, se scot din funcţiune, se valorifica şi se casează în condiţiile prezentei ordonanţe.”

“Pentru scoaterea din funcţiune, în vederea valorificării şi, după caz, casării, activele corporale prevăzute la art. 1 vor fi trecute în domeniul privat al statului sau al unităţilor administrativ-teritoriale, potrivit reglementărilor privind proprietatea publică şi regimul juridic al acesteia.”

         După scoaterea din funcţiune a mijloacelor fixe se va proceda la valorificarea şi, după caz, casarea acestora potrivit prevederilor legale privind procedurile de transmitere fără plata şi de valorificare a bunurilor aparţinând instituţiilor publice iar sumele rezultate din valorificarea activelor corporale prevăzute, după deducerea cheltuielilor aferente, se fac venit la bugetul local.
        Pe aceste motive consider oportună initerea unui proiect  de hotărâre privind  scoaterea din evidentele contabile si trecerea din domeniul  public în domeniul privat al Municipiului Marghita  in vederea scoaterii din funcţiune şi după caz  a casării bunurilor propuse la casare  

